การตั้งชื่อพายุหมุนเขตร้อน - วิกิพีเดีย

# การตั้งชื่อพายุหมุนเขตร้อน

### จากวิกิพีเดีย สารานุกรมเสรี

เดิมพายุเฮอร์ริเคนที่เกิดในแถบทะเลแคริเบียนนั้นจะตั้งชื่อนักบุญเป็นภาษาสเปน แต่ต่อมาราวปลายศตวรรษที่ 19 ต่อต้นศตวรรษที่ 20 ก็มีนักพยากรณ์อากาศชาวออสเตรเลียคนหนึ่งชื่อ คลีเมนต์ แรกกี (Clement Wragge) เกิดปิ๊งไอเดียตั้งชื่อพายุโดยใช้ชื่อคนทั่วๆ ไป โดยมี 2 แบบ

แบบที่หนึ่ง ชื่อสตรี ซึ่งเข้าใจว่าต้องการให้ฟังดูอ่อนโยน แบบที่สองชื่อนักการเมืองที่เขาไม่ชอบหน้า คล้ายต้องการเปรียบเปรยว่านักการเมืองคนนั้นนำความหายนะมาให้เช่นเดียวกับพายุหมุน

พอถึงช่วงสงครามโลกครั้งที่ 2 บรรดานักอุนุนิยมวิทยาในกองทัพของอเมริกันซึ่งชอบใจวิธีตั้งชื่อพายุหมุนเขตร้อนตามชื่อสตรี ด้วยความคิดถึงก็นำชื่อของแฟนสาวหรือภรรยาของตนมาใช้เป็นชื่อพายุ

จนกระทั่ง ค.ศ.1950 ได้มีการตกลงกันว่าให้ตั้งชื่อพายุไล่ตามตัวอักษร A-Z (เช่น Able, Baker, Charlie…) แต่อีก 3 ปีต่อมาก็เปลี่ยนใจเลือกแต่เฉพาะชื่อสตรี (ตัวอย่าง Alice, Barbara...) วิธีการนี้ใช้ไปได้สักพักจนกระทั่งถึง ค.ศ.1978 (บ้างก็ว่า 1979) จึงได้มีชื่อบุรุษเป็นชื่อพายุบ้าง

จนกระทั่งค.ศ.2000 (พ.ศ.2543) ประเทศและดินแดนต่างๆ รวมทั้งสิ้น 14 แห่งที่เป็นสมาชิกของคณะกรรมการพายุไต้ฝุ่นขององค์การอุตุนิยมวิทยาโลก (World Meteorological Organizations Typhoon Committee) ลุกขึ้นมาจัดระบบการตั้งชื่อพายุหมุนเขตร้อนในแถบนี้ซะใหม่ (ไม่เอาแต่ชื่อฝรั่งแล้ว) โดยแต่ละประเทศ (หรือดินแดน) ได้ส่งชื่อพายุในภาษาของตนมาให้ประเทศละ 10 ชื่อ รวมทั้งสิ้นได้ 140 ชื่อ

## [แก้] ลักษณะทั่วไปของพายุหมุนเขตร้อน

พายุหมุนเขตร้อนในประเทศไทย (Tropical cyclone in Thailand)

พายุหมุนเขตร้อนเป็นคำทั่ว ๆ ไปที่ใช้สำหรับเรียกพายุหมุนหรือพายุไซโคลน (cyclone) ที่มีถิ่นกำเนิดเหนือมหาสมุทรในเขตร้อนแถบละติจูดต่ำ แต่อยู่นอกเขตบริเวณเส้นศูนย์สูตร เพราะยังไม่เคยปรากฏว่ามีพายุหมุนเขตร้อนเกิดที่เส้นศูนย์สูตรพายุนี้เกิดขึ้นในมหาสมุทร หรือทะเลที่มีอุณหภูมิสูงตั้งแต่ 26 ํซ. หรือ 27 ํซ. ขึ้นไป และมีปริมาณไอน้ำสูง เมื่อเกิดขึ้นแล้ว มักเคลื่อนตัวตามกระแสลมส่วนใหญ่จากทิศตะวันออกมาทางทิศตะวันตก และค่อยโค้งขึ้นไปทางละติจูดสูง แล้วเวียนโค้งกลับไปทางทิศตะวันออกอีก พายุหมุนเขตร้อนเกิดขึ้นได้หลายแห่งในโลก และมีชื่อเรียกต่างกันไปตามแหล่งกำเนิด บริเวณที่มีพายุหมุนเขตร้อนเกิดขึ้นเป็นประจำ ได้แก่

- มหาสมุทรแปซิฟิกเหนือด้านตะวันตก ทางตะวันตกของลองจิจูด 170 "ไต้ฝุ่น" เกิดมากที่สุดในเดือนกรกฎาคม สิงหาคม กันยายน และตุลาคม
- มหาสมุทรแอตแลนติกเหนือแถวทะเลแคริบเบียนและอ่าวเม็กซิโก เรียกว่า "เฮอร์ริเคน" เกิดมากในเดือนสิงหาคม กันยายน และตุลาคม
- มหาสมุทรแปซิฟิกเหนือ ฝั่งตะวันตกของประเทศเม็กซิโก เรียกว่า "เฮอร์ริเคน"
- บริเวณมหาสมุทรอินเดียเหนือ อ่าวเบงกอล เรียกว่า "ไซโคลน"
- บริเวณมหาสมุทรอินเดียเหนือ ทะเลอาระเบีย เรียกว่า "ไซโคลน"
- มหาสมุทรอินเดียใต้ ตะวันตกของลองจิจูด 90 "ไซโคลน"
- มหาสมุทรอินเดียใต้ ตะวันตกเฉียงเหนือของทวีปออสเตรเลีย เรียกว่า "วิลลี่วิลลี่"

พายุหมุนเขตร้อนเมื่ออยู่ในสภาวะที่เจริญเติบโตเต็มที่ จะเป็นพายุที่มีความรุนแรงที่สุดชนิดหนึ่งในบรรดาพายุที่เกิดขึ้นในโลก มีเส้นผ่าศูนย์กลางประมาณตั้งแต่ 100 กิโลเมตรขึ้นไป และเกิดขึ้นพร้อมกับลมที่พัดแรงมาก ระบบการหมุนเวียนของลมเป็นไป โดยพัดเวียนในทิศทางทวนเข็มนาฬิกาเข้าสู่ศูนย์กลางของพายุในซีกโลกเหนือ ส่วนในซีกโลกใต้พัดเวียนตามเข็มนาฬิกา ยิ่งใกล้ศูนย์กลางลมจะหมุนเกือบเป็นวงกลมและมีความเร็วสูงที่สุด

ความเร็วลมสูงสุดที่บริเวณใกล้ศูนย์กลางนำมาใช้เป็นเกณฑ์ในการพิจารณาความรุนแรงของพายุ ซึ่งในย่านมหาสมุทรแปซิ-ฟิกเหนือด้านตะวันตก และทะเลจีนใต้มีการแบ่งตามข้อตกลงระหว่างประเทศดังนี้

- พายุดีเปรสชันเขตร้อน (tropical depression) ความเร็วลมใกล้ศูนย์กลางไม่ถึง 34 นอต (63 กม./ชม.)
- พายุโซนร้อน (tropical storm) ความเร็วลมใกล้ศูนย์กลาง 34 นอต (63 กม./ชม.) ขึ้นไป แต่ไม่ถึง 64 นอต (118 กม./ชม.)
- ไต้ฝุ่น (typhoon) ความเร็วลมสูงสุดใกล้ศูนย์กลางตั้งแต่ 64 นอต (118 กม./ชม.) ขึ้นไป

## [แก้] รายชื่อพายุหมุนเขตร้อนทั้ง 140 ชื่อ และการนำไปใช้

ชื่อพายุทั้ง 140 ชื่อนำมาแบ่งเป็น 5 ชุดหลัก ชุดละ 28 ชื่อ โดยไล่เรียงชื่อไปตามลำดับประเทศ (หรือดินแดน) ที่เสนอมาตามตัวอักษรภาษาอังกฤษ

รายชื่อพายุบริเวณมหาสมุทรแปซิฟกคตอนเหนือและทะเลจีน เริ่มใช้ 1 ม.ค.2543
ประเทศ | คอลัมน์ที่ 1 | คอลัมน์ที่ 2 | คอลัมน์ที่ 3 | คอลัมน์ที่ 4 | คอลัมน์ที่ 5
Cambodia | Damrey | ดอมเรย์ | Kong rey | กองเรย์ | Nakri | นากรี | Krovanh | กรอวาญ | Sarika | สาริกา
China | Longwang | หลงหวาง | Yutu | ยูทู | Fengshen | ฟงเฉิน | Dujuan | ตู้เจี้น | Hima | ไหหม่า
DPR Korea | Kirogi | ไคโรจิ | Toraji | โทราจิ | Kalmaegi | เคาเมจิ | Maemi | เมมิ | Meari | มิอะริ
Hong Kong | Kai-tak | ไคตั๊ก | Man-yi | มานยี่ | Fung-wong | ฟองวอง | Choi-Wan | ฉอยหวั่น | Ma-On | มาง่อน
Japan | Tembin | เทมบิน | Usagi | อุซางิ | Kammuri | คัมมุริ | Koppu | ขอบปุ | Tokage | โทะคาเงะ
Loa | Bolaven | โบลาเวน | Pabuk | ปลาบึก | Phanfone | พันฝน | Ketsana | เกศนา | Nock-Ten | นกเต้น
Macau | Chanchu | จันจู | Wutip | วูทิบ | Vongfong | หวังฟง | Parma | พาร์มา | Muifa | มุ้ยฝ่า
Malaysia | Jelawat | เจอลาวัต | Sepat | เซอพัต | Rusa | รูซา | Melor | มีเลอ | Merbok | เมอร์บุค
Micronesia | Ewiniar | เอวินลา | Fitow | ฟีโท | Sinlaku | ซินลากู | Nepartak | เนพาทัค | Nanmadol | นันมาดอล
Phillippines | Bilis | บิลิส | Danas | ดานัส | Hagupit | ฮากูปิด | Lupit | ลูปิด | Talas | ทาลัส
RO Korea | Kaemi | เกมี | Nari | นารี | Changmi | ชังมี | Sudal | ซูดาล | Noru | โนรู
Thailand | Prapiroon | พระพิรุณ | Vipa | วิภา | Megkhla | เมขลา | Nida | นิดา | Kularb | กุหลาบ
USA | Maria | มาเรีย | Francisco | ฟรานซิสโก | Higos | ฮีโกส | Omais | โอเมส | Roke | โรเค
Vietnam | Hoamai | เซลไม | Lekima | เลคคีมา | Bavi | บาวี | Conson | คอนซอน | Sonca | ซอนคา
Cambodia | Bopha | โบพา | Krosa | กรอซา | Maysak | ไมสัก | Chanthu | จันทู | Nesat | เนสาด
China | Wukong | หวู่คง | Haiyan | ไห่เยี่ยน | Haishen | ไห่เฉิน | Dianmu | เตี้ยมู่ | Haitang | ไห่ถัง
DPR Korea | Sonamu | โซนามุ | Podul | โพดอล | Pongsona | พงโซนา | Mindulle | มินดอลเล | Nalgae | นอเก
Hong Kong | Shanshan | ชานชาน | Lingling | แหล่งแหลง | Yanyan | ยันยัน | Tingting | เทงเท่ง | Banyan | บันหยัน
Japan | Yagi | ยางิ | Kajiki | คะจิกิ | Kujira | คุจิระ | Kompasu | คอมปาซึ | Washi | วาชิ
Loa | Xangsane | ช้างสาร | Faxai | ฟ้าใส | Chan-Hom | จันทร์หอม | Namtheun | น้ำต้น | Matsa | มัทสา
Macau | Bebinca | เบบินก้า | Vamei | ฮัวเหม่ย | Linfa | หลินฝ่า | Malou | หม่าเหลา | Sanvu | ซันหวู่
Malaysia | Rumbia | รัมเบีย | Tapah | ทาปา | Nangka | นังกา | Meranti | เมอรันติ | Mawar | มาวา
Micronesia | Soulik | ซูลิค | Mitag | มิแทค | Soudelor | ซูเดโล | Rananim | รานานิม | Guchol | กูโชว
Phillippines | Cimaron | ชิมาลอน | Hagibis | ฮาจิบิส | Imbudo | อิมบุโด | Malakas | มาลากัส | Talim | ทาลิม
RO Korea | Chebi | เชบี | Noguri | โนกูริ | Koni | โกนี | Megi | เมกี | Nabi | นาบี
Thailand | Durian | ทุเรียน | Ramasoon | รามสูร | Hanuman | หนุมาน | Chaba | ชบา | Khanun | ขนุน
USA | Utor | อูโท | Chataan | ชาทาน | Etau | อีโท | Kodo | โคโด | Vicente | วีเซนเต้
Vietnam | Trami | ทรามี | Halong | ฮาลอง | Vamco | แวมโค | Songda | ซองดา | Saola | เซลลา

ข้อตกลงคือ พายุลูกถัดไปจะมีชื่อตามลำดับที่ตั้งไว้ ตัวอย่างเช่น พายุลูกปัจจุบันคือ ดอมเรย์ลูกต่อไปก็จะชื่อ หลงหวาง ไคโรจิ... ไล่ไปตามลำดับ หากชื่อในชุดที่ 1 หมดก็ให้เริ่มที่ชื่อแรกในชุดที่ 2 ทำอย่างนี้ไปเรื่อยๆ จนหมดชื่อสุดท้ายในชุดที่ 5 จากนั้นรีไซเคิลชื่อพายุในชุดที่ 1, 2, 3, 4 และ 5 กลับมาใช้ซ้ำอีก

## [แก้] การตั้งชื่อพายุ

1. เมื่อมีพายุที่มีความเร็วลมสูงสุดใกล้ศูนย์กลางของพายุมากกว่า 34 นอต หรือ 63 กม./ชม. พายุนั้นจะถูกตั้งชื่อ
2. ชื่อของพายุจะเริ่มใช้ที่คอลัมน์ที่หนึ่งตัวบนสุดก่อน เช่น เมื่อมีพายุเกิดขึ้นมีความเร็วลมสูงสุด ใกล้จุดศูนย์กลาง ตามที่กำหนด ในข้อ 1 เป็นตัวแรกของปี พายุนั้นจะมีชื่อว่า "Damrey (ดอมเรย์)"
3. เมื่อมีพายุตัวต่อไปเกิดขึ้นอีก และมีความเร็วลมสูงสุดใกล้จุดศูนย์กลางตามที่กำหนดในข้อ 1 พายุนั้นจะใช้ชื่อที่อยู่ถัดลงมา ในคอลัมน์ที่ 1 เช่น พายุตัวที่สองจะมีชื่อว่า "Longwang (หลงหวาง)"
4. เมื่อใช้จนหมดคอลัมน์ให้ใช้ชื่อแรกของคอลัมน์ที่อยู่ถัดไป เช่น พายุที่เกิดหลังพายุ "Trami (ทรามี)" จะใช้ชื่อ "Kongrey (กองเรย์)"
5. เมื่อใช้จนหมดคอลัมน์ที่ 5 ให้กลับมาใช้ชื่อแรกของคอลัมน์ที่ 1 เช่น พายุที่เกิดหลังพายุ "Saola (เซลลา)" จะใช้ชื่อ "Damrey (ดอมเรย์)"

## [แก้] ความหมายและที่มาของพายุ

### [แก้] คอลัมน์ที่ 1

คอลัมน์ที่ 1
ชื่อพายุ | ความหมาย | ที่มา (ประเทศ)
Damrey | ดอมเรย์ | ช้าง | กัมพูชา
Longwang | หลงหวาง | พญามังกร | สาธารณรัฐประชาชนจีน
Kirogi | ไคโรจิ | ห่านป่า (ฝูงนกที่อพยพมาเกาหลีในฤดูใบไม้ร่วง และอพยพกลับไปทางเหนือในต้นฤดูใบไม้ผลิ ซึ่งมีพฤติกรรมคล้ายกับพายุโซนร้อน | สาธารณรัฐประชาธิปไตยประชาชนเกาหลี
Kai-tak | ไคตั๊ก | ชื่อสนามบินเก่าของฮ่องกง | ฮ่องกง (สาธารณรัฐประชาชนจีน)
Tembin | เทมบิน | ราศีตุลย์/ตาชั่ง | ญี่ปุ่น
Bolaven | โบลาเวน | ที่ราบสูง | สาธารณรัฐประชาธิปไตยประชาชนลาว
Chanchu | จันจู | ไข่มุก | มาเก๊า
Jelawat | เจอลาวัต | ปลาน้ำจืด | มาเลเซีย
Ewinlar | เอวินลา | เทพเจ้าแห่งพายุ (ภาษาพื้นเมืองของเผ่า Chuuk) | ไมโครนีเซีย
Bilis | บิลิส | ความเร็ว | ฟิลิปปินส์
Kaemi | เกมี | มด | สาธารณรัฐเกาหลี
Prapiroon | พระพิรุณ | เทพเจ้าแห่งฝน | ไทย
Maria | มาเรีย | ชื่อสตรี (ภาษาพื้นเมืองของหมู่เกาะมารีน่าในมหาสมุทรแปซิฟิค) | สหรัฐอเมริกา
Saomai | เซลไม | เทพธิดาแห่งความรัก | เวียดนาม
Bopha | โบพา | ชื่อดอกไม้/ชื่อของเด็กหญิง | กัมพูชา
Wukong | หวู่คง | ชื่อของวีรบุรุษในพงศาวดารจีน | สาธารณรัฐประชาชนจีน
Sonamu | โซนามุ | ต้นสน | สาธารณรัฐประชาธิปไตยประชาชนเกาหลี
Shanshan | ชานชาน | ชื่อของหญิงสาว | ฮ่องกง (สาธารณรัฐประชาชนจีน)
Yagi | ยางิ | ราศีมังกร/แพะ | ญี่ปุ่น
Xangsane | ช้างสาร | ช้าง | สาธารณรัฐประชาธิปไตยประชาชนลาว
Bebinca | เบบินก้า | ขนมพุดดิ้ง | มาเก๊า
Rumbia | รัมเบีย | ต้นปาล์ม | มาเลเซีย
Soulik | ซูลิค | ตำแหน่งหัวหน้าเผ่าโบราณโฟนเป (Pohnpei) | ไมโครนีเซีย
Cimaron | ชิมาลอน | วัวป่า | ฟิลิปปินส์
Chebi | เซบี | นกนางแอ่น | สาธารณรัฐเกาหลี
Durian | ทุเรียน | ชื่อผลไม้ | ไทย
Utor | อูโท | แนวพายุฝนฟ้าคะนอง (ภาษาพื้นเมืองชาวเกาะมาแชลในมหาสมุทรแปซิฟิก) | สหรัฐอเมริกา
Trami | ทรามี | ชื่อดอกไม้ชนิดหนึ่ง | เวียดนาม

### [แก้] คอลัมน์ที่ 2

คอลัมน์ที่ 2
ชื่อพายุ | ความหมาย | ที่มา (ประเทศ)
Kong-rey | กองเรย์ | ชื่อสาวงามในตำนานของเขมร/ชื่อภูเขา | กัมพูชา
Yutu | ยูทู | กระต่ายในพงศาวดารจีน | สาธารณรัฐประชาชนจีน
Toraji | โทราจิ | ต้นไม้ชนิดหนึ่ง มีดอกสวยงาม พบในหุบเขาของเกาหลี รากใช้ทำยาและอาหาร | สาธารณรัฐประชาธิปไตยประชาชนเกาหลี
Man-yi | มานยี่ | ชื่อช่องแคบ ปัจจุบันเป็นอ่างเก็บน้ำ | ฮ่องกง (สาธารณรัฐประชาชนจีน)
Usagi | อุซางิ | กระต่าย | ญี่ปุ่น
Pabuk | ปลาบึก | ปลาน้ำจืดขนาดใหญ่ | สาธารณรัฐประชาธิปไตยประชาชนลาว
Wutip | วูทิบ | ผีเสื้อ | มาเก๊า
Sepat | เซอพัต | ปลาน้ำจืดซึ่งมีครีบเล็กๆ สำหรับคลาน | มาเลเซีย
Fitow | ฟิโท | ชื่อดอกไม้สวย มีกลิ่นหอม (ภาษาพื้นเมืองของหมู่เกาะ Yapese) | ไมโครนีเซีย
Danas | ดานัส | ประสบการณ์ และความรู้สึก | ฟิลิปปินส์
Nari | นารี | ดอกไม้ | สาธารณรัฐเกาหลี
Vipa | วิภา | ชื่อสตรี | ไทย
Francisco | ฟรานซิสโก | ชื่อบุรุษ (ภาษาพื้นเมืองของหมู่เกาะมารีน่าในมหาสมุทรแปซิฟิค) | สหรัฐอเมริกา
Lekima | เลคคิมา | ผลไม้ชนิดหนึ่ง | เวียดนาม
Krosa | กรอซา | ปั้นจั่น | กัมพูชา
Haiyan | ไห่เยี่ยน | นกทะเลชนิดหนึ่ง | สาธารณรัฐประชาชนจีน
Podul | โพดูล | ต้นหลิว ต้นไม้ที่มักจะพบในเกาหลี | สาธารณรัฐประชาธิปไตยประชาชนเกาหลี
Lingling | แหล่งแหลง | ชื่อของสาวน้อย | ฮ่องกง (สาธารณรัฐประชาชนจีน)
Kajiki | คะจิคิ | ปลาทะเลชนิดหนึ่ง เกล็ดจะเปลี่ยนสีเมื่อขึ้นจากน้ำ | ญี่ปุ่น
Faxai | ฟ้าใส | ชื่อสตรี | สาธารณรัฐประชาธิปไตยประชาชนลาว
Vamei | ฮัวเหม่ย | นกชนิดหนึ่งมีเสียงร้องไพเราะ | มาเก๊า
Tapah | ทาปา | ปลาน้ำจืดชนิดหนึ่ง | มาเลเซีย
Mitag | มีแทค | ชื่อสตรี (ภาษาพื้นเมืองของชาวเกาะ) | ไมโครนีเซีย
Hagibis | ฮาจิบิส | รวดเร็ว ว่องไว | ฟิลิปปินส์
Noguri | โนกูรี | สุนัขพันธ์ราคูน | สาธารณรัฐเกาหลี
Ramasoon | รามสูร | ชื่อยักษ์ในเทพนิยาย/เทพเจ้าแห่งฟ้าร้องฟ้าผ่า | ไทย
Chataan | ชาทาน | ฝน (ภาษาพื้นเมืองชาวเกาะมารีน่าในมหาสมุทรแปซิฟิก) | สหรัฐอเมริกา
Halong | ฮาลอง | ชื่ออ่าวแห่งหนึ่งในเวียดนาม | เวียดนาม

### [แก้] คอลัมน์ที่ 3

คอลัมน์ที่ 3
ชื่อพายุ | ความหมาย | ที่มา (ประเทศ)
Nakri | นากรี | ชื่อของดอกไม้ชนิดหนึ่ง | กัมพูชา
Fengshen | ฟงเฉิน | เทพเจ้าแห่งลม | สาธารณรัฐประชาชนจีน
Kalmaeji | เคาเมจิ | นกนางนวล (สัญลักษณ์แห่งท้องทะเล) | สาธารณรัฐประชาธิปไตยประชาชนเกาหลี
Fung-wong | ฟองวอง | ชื่อยอดเขาแห่งหนึ่ง | ฮ่องกง (สาธารณรัฐประชาชนจีน)
Kammuri | คัมมุริ | มงกุฎ | ญี่ปุ่น
Phanfone | พันฝน | สัตว์ | สาธารณรัฐประชาธิปไตยประชาชนลาว
Vongfong | หวังฟง | แมลงชนิดหนึ่ง | มาเก๊า
Rusa | รูซา | กวาง | มาเลเซีย
Sinlaku | ซินลากุ | เทพสตรีในนิยาย | ไมโครนีเซีย
Hagupit | ฮากุปิด | เฆี่ยนตี | ฟิลิปปินส์
Changmi | ชังมี | กุหลาบ | สาธารณรัฐเกาหลี
Megkhla | เมขลา | เทพธิดาในเทพนิยาย/เทพธิดาแห่งฟ้าแลบ | ไทย
Higos | ฮีโกส | ชื่อพืชชนิดหนึ่ง (ภาษาพื้นเมืองของหมู่เกาะมารีน่าในมหาสมุทรแปซิฟิค) | สหรัฐอเมริกา
Bavi | บาวี | ชื่อภูเขาทางตอนเหนือของเวียดนาม | เวียดนาม
Maysak | ไมสัก | ต้นไม้ชนิดหนึ่ง | กัมพูชา
Haishen | ไห่เฉิน | เทพเจ้าแห่งท้องทะเล | สาธารณรัฐประชาชนจีน
Pongsona | พงโซนา | ดอกไม้ชนิดหนึ่ง | สาธารณรัฐประชาธิปไตยประชาชนเกาหลี
Yanyan | ยันยัน | ชื่อของสาวน้อย | ฮ่องกง (สาธารณรัฐประชาชนจีน)
Kujira | คุจิระ | ปลาวาฬ | ญี่ปุ่น
Chan-hom | จันทร์หอม | ชื่อต้นไม้ชนิดหนึ่ง | สาธารณรัฐประชาธิปไตยประชาชนลาว
Linfa | หลินฝ่า | ดอกบัว | มาเก๊า
Nangka | นังก้า | ผลไม้ชนิดหนึ่ง | มาเลเซีย
Soudelor | ซูเดโล | ชื่อหัวหน้าเผ่าในเทพนิยายของชาว Pohmpei | ไมโครนีเซีย
Imbudo | อิมบุโด | พายุงวงช้าง | ฟิลิปปินส์
Koni | โกนี | หงส์ส่งเสียงร้อง | สาธารณรัฐเกาหลี
Hanuman | หนุมาน | หัวหน้าลิงในเทพนิยาย | ไทย
Etao | อีโท | เมฆพายุ (ภาษาพื้นเมืองชาวเกาะ Palauan) | สหรัฐอเมริกา
Vamco | แวมโก | ชื่อแม่น้ำทางตอนใต้ของเวียดนาม | เวียดนาม

### [แก้] คอลัมน์ที่ 4

คอลัมน์ที่ 4
ชื่อพายุ | ความหมาย | ที่มา (ประเทศ)
Krovanh | กรอวาญ | ต้นไม้ชนิดหนึ่ง | กัมพูชา
Dujuan | ตู้เจี้ยน | ดอกไม้ชนิดหนึ่ง | สาธารณรัฐประชาชนจีน
Maemi | เมมิ | สัตว์ชนิดหนึ่งมักส่งเสียงร้องในฤดูร้อนเวลาเกิดพายุ | สาธารณรัฐประชาธิปไตยประชาชนเกาหลี
Choi-wan | ฉอยหวั่น | เมฆซึ่งมีสีสรรสวยงาม | ฮ่องกง (สาธารณรัฐประชาชนจีน)
Koppu | ขอบปู | ปล่องภูเขาไฟ หลุม หรือแก้ว | ญี่ปุ่น
Ketsana | เกศนา | ต้นไม้ชนิดหนึ่ง | สาธารณรัฐประชาธิปไตยประชาชนลาว
Parma | พาร์มา | ชื่ออาหารชนิดหนึ่ง (ประกอบด้วยเนื้อสะโพก ตับ และเห็ด) | มาเก๊า
Melor | มีเลอ | ดอกมะลิ | มาเลเซีย
Nepatak | เนพาทัค | นักรบผู้มีชื่อเสียง | ไมโครนีเซีย
Lupit | ลูปิด | ความทารุณ โหดร้าย | ฟิลิปปินส์
Sudal | ซูดาล | ตัวนาก | สาธารณรัฐเกาหลี
Nida | นิดา | ชื่อสตรี | ไทย
Omeis | โอเมส | การเคลื่อนที่ไปรอบๆ (ภาษาพื้นเมืองของหมู่เกาะ Palauan) | สหรัฐอเมริกา
Conson | คอนซอน | สถานที่ในประวัติศาสตร์ของเวียดนาม | เวียดนาม
Chanthu | จันทู | ดอกไม้ชนิดหนึ่ง | กัมพูชา
Dianmu | เตี้ยมู่ | เจ้าแม่แห่งสายฟ้า | สาธารณรัฐประชาชนจีน
Mindulle | มินดอนเล | ดอกไม้ชนิดหนึ่ง ดอกเล็กๆ สีเหลือง บานในฤดูใบไม้ผลิ แสดงถึงจิตใจที่อ่อนโยนและบริสุทธิ์ของหญิงสาวชาวเกาหลี | สาธารณรัฐประชาธิปไตยประชาชนเกาหลี
Tingting | เทงเท่ง | ชื่อของสาวน้อย | ฮ่องกง (สาธารณรัฐประชาชนจีน)
Kompasu | คอมปาสึ | วงเวียน | ญี่ปุ่น
Namtheun | น้ำต้น | แม่น้ำ | สาธารณรัฐประชาธิปไตยประชาชนลาว
Malou | หม่าเหลา | หินโมรา | มาเก๊า
Meranti | เมอรันติ | ต้นไม้ชนิดหนึ่ง | มาเลเซีย
Rananim | รานานิม | คำทักทาย/สวัสดี ในภาษาพื้นเมืองของชาว Chuukese | ไมโครนีเซีย
Malakas | มาลากัส | แข็งแกร่ง เต็มไปด้วยพลัง | ฟิลิปปินส์
Megi | เมกี | ปลา | สาธารณรัฐเกาหลี
Chaba | ชบา | ชื่อดอกไม้ชนิดหนึ่ง | ไทย
Kodo | โคโด | เมฆ (ภาษาพื้นเมืองชาว Marshalese) | สหรัฐอเมริกา
Songda | ซองดา | ชื่อแม่น้ำทางตะวันตกเฉียงเหนือของเวียดนาม | เวียดนาม

### [แก้] คอลัมน์ที่ 5

คอลัมน์ที่ 5
ชื่อพายุ | ความหมาย | ที่มา (ประเทศ)
Sarika | สาริกา | นกชนิดหนึ่งมีเสียงไพเราะ | กัมพูชา
Haima | ไหหม่า | ม้าน้ำ | สาธารณรัฐประชาชนจีน
Meari | มิอาริ | เสียงสะท้อน (หมายถึง ทันทีที่เกิดพายุ คำประกาศเตือนก็จะแจ้งไปสู่ประเทศสมาชิกทันที) | สาธารณรัฐประชาธิปไตยประชาชนเกาหลี
Ma-on | มาง่อน | อานม้า | ฮ่องกง (สาธารณรัฐประชาชนจีน)
Tokage | โทคาเงะ | สัตว์เลื้อยคลานจำพวกจิ้งจก หรือตุ๊กแก | ญี่ปุ่น
Noakten | นกเต้น | นก | สาธารณรัฐประชาธิปไตยประชาชนลาว
Muifa | มุ้ยฝ่า | ชื่อดอกไม้ชนิดหนึ่ง | มาเก๊า
Merbok | เมอร์บุค | นกชนิดหนึ่ง | มาเลเซีย
Nanmadol | นันมาดอล | ซากประวัติศาสตร์ที่มีชื่อเสียงของชาว Pohnpoi หรือ "เวนิชแห่งแปซิฟิค" | ไมโครนีเซีย
Talas | ทาลัส | แหลมคม | ฟิลิปปินส์
Noru | โนรู | กวาง | สาธารณรัฐเกาหลี
Kularb | กุหลาบ | ดอกกุหลาบ | ไทย
Roke | โรเค | ชื่อของผู้ชาย (ภาษาพื้นเมืองของหมู่เกาะมารีน่าในมหาสมุทรแปซิฟิค) | สหรัฐอเมริกา
Sonca | ซอนคา | นกชนิดหนึ่ง | เวียดนาม
Nesat | เนสาด | ชาวประมง | กัมพูชา
Haitang | ไห่ถัง | ผลไม้ชนิดหนึ่ง | สาธารณรัฐประชาชนจีน
Nalgae | นอเก | ปีก (หมายถึงการโบยบิน เคลื่อนที่ เคลื่อนไหวอย่างมีอิสระ) | สาธารณรัฐประชาธิปไตยประชาชนเกาหลี
Banyan | บันหยัน | ต้นไม้ชนิดหนึ่ง | ฮ่องกง (สาธารณรัฐประชาชนจีน)
Washi | วาชิ | ชื่อหมู่ดาว/นกอินทรีย์ | ญี่ปุ่น
Matsa | มัทสา | ปลาเพศเมีย | สาธารณรัฐประชาธิปไตยประชาชนลาว
Sanvu | ซันหวู่ | หินปะการัง | มาเก๊า
Mawar | มาวา | กุหลาบ | มาเลเซีย
Guchol | กูโชว | เครื่องเทศชนิดหนึ่ง | ไมโครนีเซีย
Talim | ทาลิม | แหลมคม ด้านคมของใบมีด | ฟิลิปปินส์
Nabi | นาบี | ผีเสื้อ | สาธารณรัฐเกาหลี
Khanun | ขนุน | ชื่อผลไม้ชนิดหนึ่ง | ไทย
Vicente | วิเซนเต้ | เมฆ (ภาษาพื้นเมืองชาว Chamarro) | สหรัฐอเมริกา
Saola | เซลลา | ชื่อสัตว์ชนิดหนึ่งที่เพิ่งค้นพบในเวียดนาม | เวียดนาม

## [แก้] กฎน่ารู้

มีกฎย่อยอยู่ข้อหนึ่งว่า หากพายุลูกไหนรุนแรงและสร้างความหายนะมากเป็นพิเศษก็ให้ปลดเกษียณชื่อพายุลูกนั้นไปแล้วตั้งชื่อใหม่เข้าไปในรายการชื่อแทน ตัวอย่างเช่น เฮอร์ริเคนแอนดรูว์ (Andrew) ซึ่งโดนปลดมาแล้วในบ้านเรา คือ ทะเลจีนใต้และมหาสมุทรแปซิฟิกด้านตะวันตกเฉียงเหนือ (Western North Pacific)

## [แก้] อ้างอิง

- หนังสือพิมพ์กรุงเทพธุรกิจ ฉบับวันเสาร์ที่ 7 ตุลาคม 2549 คอลัมน์ ท่องเวลา ผ่าอารยธรรม
- http://www.tmd.go.th/knowledge/know_storm01_n.html
- http://www.pakxe.com/nuke/modules.php?name=Content&pa=showpage&pid=553&page=1

ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B8%95%E0%B8%B1%E0%B9%89%E0%B8%87%E0%B8%8A%E0%B8%B7%E0%B9%88%E0%B8%AD%E0%B8%9E%E0%B8%B2%E0%B8%A2%E0%B8%B8%E0%B8%AB%E0%B8%A1%E0%B8%B8%E0%B8%99%E0%B9%80%E0%B8%82%E0%B8%95%E0%B8%A3%E0%B9%89%E0%B8%AD%E0%B8%99.html".

##### Views

- บทความ
- อภิปราย
- รุ่นปัจจุบัน

##### ค้นหา